அள்ளிக் கொண்டு அகன்ற காளை அல்லன்கொல்? ஆம்கொல்?' என்பாள் உள்ளத்தின் ஊசலாடும் குழை நிழல் உமிழ இட்டார். 6 கோன் அணி சங்கம் வந்து குடியிருந்தனைய கண்டத்து, ஈனம் இல் கலங்கள் தம்மின் இயைவன அணிதல் செய்தார்; மான் அணி நோக்கினார் தம் மங்கலக் கழுத்துக்கு எல்லாம் தான் அணி ஆன போது, தனக்கு அணி யாது மாதோ? 7 கோண் இலா வான மீன்கள் இயைவன கோத்தது என்கோ? வாள் நிலா வயங்கு செவ்வி வளர் பிறை வகிர்ந்தது என்கோ?